Lesbiana

Un lesbiana es un femina homosexual: un femina qui ha experientia de attraction sexual o romantic a altere feminas. Le termino lesbiana es etiam usate pro describer un identitate sexual o conducto sexual sin reguardo al orientation sexual. Le adjectivo cognate lesbian es usate pro characterisar o associar substantivos con le feminin homosexualitate o attraction al personas del mesme genere o sexo.


Le concepto de lesbiana, pro differentiar feminas con un commun orientation sexual, es un construction social del seculo 20. Per le historia, le feminas non ha habite le mesme libertate o independentia pro prosequer relationes homosexual como viros, mais illas nec ha confrontate le mesme punition sever como le viros homosexual in alicun societates. In loco de isto, le relationes lesbian ha frequentemente essite reguardate como innocue e incomparabile con le heterosexual, si le participantes non tentava asserer privilegios traditionalmente masculin. Como un resultate, il habeva pauc in le historia pro dar un description accurate del feminin homosexualitate contemporanee. Quando le prime sexologos comenciava a classificar e documentar le conducto homosexual, illes incorrectemente las designava como mentalmente malade, le qual description postea ha essite annullate in le communitate scientific global.

Le feminas in relationes homosexual respondava a iste description o per celar de su vitas personal o per acceptar del etiquetta de bannitas; istas creava un subcultura e identitate que se disveloppava in Europa e le Statos Unite. Post le Secunde Guerra Mundial, dum un periodo de repression social quando multe governamentos activemente persequeva le personas homosexual, feminas lesbian disveloppava retes pro esser social con e educar le un le altere.

Le representationes del lesbianas in le pressa e television suggere que le societate ha sentite se simultaneemente intrigate e menaciate per le feminas qui defia le rolos traditional de genere, e fascinate e consternate per le feminas qui se involve romanticamente con altere feminas. Le feminas qui adopta un identitate lesbian participar in experientias que forma un puncto de vista simile a un identitate ethnic: como personas homosexual, illas es unificate per le discrimination heterosexista e le rejection que illas frequentemente recipe de su familias. Como feminas, illas confronta problemas separate. Iste combination crea un experientia que es unic de les de altere feminas e de altere personas homosexual. Lor experientia deveni etiam plus unic quando illo intercrucia con racia, incapacitate, e le altere formas de discrimination.

Categoria:LGBT